
Ver tru mot deg sjølv, Madeleine!

Forord av Olaug Nilssen

Kva vil det seie å vere tru mot seg sjølv?

Det høyrest kanskje ut som eit enkelt spørsmål i ei tid som hyllar Greta Thunbergs skulestreik for miljøet. Korleis skal du endre noko i verda om du ikkje held fast på di indre overtyding og handlar i tråd med denne? Men det er ikkje eit enkelt spørsmål. Det er eit spørsmål som kan ha ulike svar gjennom eit livsløp, og som kan ha ulike svar i ulike tidsepokar i historia. Spørsmålet har ikkje berre vore tematisert i Garman & Worse av Alexander Kielland, det har også vore tematisert i til dømes Hamlet av Shakespeare, Vildanden av Henrik Ibsen og ikkje minst i den amerikanske filmen Clueless frå 1995.

Eg veit ikkje kvifor du har plukka opp denne nye utgåva av Garman & Worse. Alexander Kielland var i si tid rekna som ein av dei fire store forfattarane, men slike vurderingar er alltid relative, for det er vanskeleg å vite kva som er interessant å lese etter femti og hundre og hundre og femti år. Dersom du er eit ungt menneske, har du kanskje ikkje eingong høyrt om dei fire store. Ibsen, Bjørnson, Kielland og Lie var store på slutten av 1800-talet, dei skreiv bøkene sine i ei tid då skjønnlitteraturen og dramatikken ikkje konkurrerte med verken fjernsynet eller internettet, og det dei formidla blei både sett, høyrt og diskutert. Det er likevel ikkje sikkert at du har høyrt om Garman & Worse før, eller om Vildanden og filmen Clueless. Tida får gamle verk til å falme, og det er ikkje alle som blir moderniserte og oppdaterte.

Men filmen Clueless var i si tid ei modernisering av romanen Emma av Jane Austen, som til liks med Garman & Worse først og fremst handlar om overklassens liv og lagnad. Clueless handlar om overklassejenta Cher som prøver å finne ein kjærast til den litt hjelpelause veninna Tai. Ho gir Tai ein såkalla makeover for å gjere henne attraktiv for dei mest populære gutta på skulen.

I ei av scenene i filmen kjem Cher i debatt med ein filosofistudent om uttrykket to thine own self be true. Studenten meiner det var Hamlet som sa det, mens Cher meiner det var Polonius.

«I think that I remember Hamlet accurately», seier studenten overberande.

«Well, I remember Mel Gibson accurately, and he didn’t say that. That Polonius-guy did».

Mel Gibson spelte Hamlet i ein stor film frå 1990, og var på den tida det vi kalla eit sex-symbol, så det er ikkje like tillitsvekkande å ha kontroll på Mel Gibson som det er å ha kontroll på Hamlet. Men det er Cher som har rett, det var that Polonius-guy som sa det, og i Hamlet er det ikkje opplagt at det er sagt som ei djup og stor innsikt. Sitatet kjem frå Polonius si tale til sonen Laertes på dødsleiet. Han gir sine siste råd, og seier då mellom anna «to thine own self be true», men råda blir ofte lest som stive visdomsord for kjøleskåpsmagnetane, ikkje som læresetningar for filosofistudentane.

I romanen Garman & Worse er ikkje rådet om å vere tru mot seg sjølv meint for kjøleskåpsmagnetane. Derimot er det ei læresetning å strekke seg mot, i eit samfunn der det ikkje er så lett å få det til. Alexander Kielland skreiv på 1870- og 1880-talet. Han hadde ein privilegert bakgrunn, men skreiv bøker som viste fram klasseskilje og prestane si utøving av kristendommen på ein brutal og avslørande måte. Han skreiv såkalla tendenslitteratur, ifølge Store norske leksikon «litterære tekster som bevisst søker å formidle sosiale, politiske, moralske eller religiøse synspunkter og oppfatninger», og brevveksla med danske Georg Brandes, som meinte at kunstens oppgåve burde vere å setje problem under debatt. Tematiseringa av å vere tru mot seg sjølv var også inspirert av den danske filosofen Søren Kierkegaard.

Kan ein vere tru mot seg sjølv når ein skal vere tru mot ein religion, slik som prestane i romanen må? Kan ein vere tru mot seg sjølv når ein ikkje har økonomi til det, som mange ikkje har i eit samfunn som er klassedelt? Kan ei kvinne vere tru mot seg sjølv i eit samfunn der kvinner ikkje har verken stemme- eller talerett? Og vidare – kva kan ein oppnå med denne lojaliteten til seg sjølv, kan ein endre strukturane, eller oppnår ein berre personleg fred?

Den av kvinnene i Garman & Worse som aller minst kan vere tru mot seg sjølv, er den fattige Marianne Bekmann. Etter å ha blitt forført eller voldtatt, kven veit, av ein av romanens mest prominente karakterar, ber ho fram eit barn som døyr etter kort tid. Hennar tilvære er bunde av dei økonomiske føresetnadane, av klassetilhøyrsle og av skamma og sorga over si eiga triste skjebne. Det å skulle kunne vere tru mot seg sjølv i ein slik situasjon, er sjølvsagt ei irrelevant problemstilling. Andre arbeidsfolk i romanen er meir politisk engasjerte, og snakkar mykje om kva som burde vere annleis i fordeling mellom rike og fattige, men dei drikk heile engasjementet bort, eventuelt så druknar dei sorgene over at engasjementet ikkje hjelper, i alkohol.

Men kva om Marianne Bekmann hadde fått ein make-over, slik som Tai i Clueless fekk? Vel, det er uaktuelt i eit fastlåst klassesystem. Den som derimot får ein make-over, og slik blir fråtatt ei skjebne som fritt og lukkeleg naturbarn, er Madeleine Garman. Ho veks opp åleine med faren Richard Garman ute ved fyret, han lever i falsk tru på at han faktisk har ein viktig jobb der, men han er plassert av familien nettopp for å føle at han gjer nytte, utan å gjere større skade på familieforretningane. Her er det ingen danna middagsselskap eller fine formiddagssalongar, her er det berre havet og alminnelege familiar, og Madeleine lever godt i nært vennskap med naboguten Per. Då ho blir tenåring og faren ser at ho og Per forelskar seg i kvarandre, bestemmer han at ho må flytte inn til familien i byen før det er for seint. Der bur Christian Fredrik Garman med fru Garman og dottera Rachel. Sonen Morten bur i byen med den vakre kona si Fanny.

Madeleine må endre seg radikalt når ho flyttar inn til familien på Sandsgaard, ho må kle og te seg på ein slik måte at ho passar inn i middagsselskapa familien held for byens viktigaste personar; dei rike og geistlege. Etter å ha planlagt å fortelje sine nye omgjevnadar om kjærleiken til Per, skjønar ho etter kvart at det kan ho absolutt ikkje gjere, ettersom oppveksten ved fyret meir og meir framstår i eit pinleg lys, som noko fjernt og uhøyrt. Ho trur seg likevel til Fanny, som oppfører seg som ei veninne for Madeleine, men Fanny meiner at ho må sjå på forholdet til Per som eit eksotisk eventyr, og legge tanken på å realisere det bort.

To thine own self be true, Madeleine! Det er det ingen som seier. Fanny er på ingen måte tru mot seg sjølv, ein kan lure på om ho har noko sjølv i det heile tatt, bortsett frå det ytre sjølvet. Venskapen med Madeleine tar ho initiativ til fordi ho ser at ho sjølv er vakrare, og forstår at ho kan få meir bekreftelse på venleiken om ho har ei litt mindre vakker veninne som andre kan samanlikne henne med.

Rachel Garman vil vere tru mot seg sjølv, og ho synes at dei som ikkje er tru mot seg sjølve, er feige, særleg når dei er i ein posisjon til å bruke overtydingane sine til noko. Sjølv kan ho ikkje, ettersom ho er kvinne, og ho er uinteressert i å leve ut eit tomt overklasseliv, slik som ho ser Fanny og Madeleine gjere. I staden fører ho djupe og alvorlege samtaler med sine to beilarar – Jacob Worse og Kandidat Johnsen. Begge to har personlege overtydingar som dei ønskjer å leve ut, og i skildringa av korleis dei to på ulikt vis går fram, blir Garman & Worse også ein roman om korvidt to thine own self be true er eit tomt slagord eller ein viktig leveregel.

Det heiter i teatervitskapen at ein ikkje kan ha hengande ein pistol på veggen i første akt dersom ein ikkje har tenkt å bruke han i siste akt. Ein kan heller ikkje nemne Vildanden i starten av ein tekst utan å kome tilbake til den. Det stemmer nemleg ikkje heilt at Vildanden tematiserer det å skulle vere tru mot seg sjølv. Rett nok er det eit tema at Hjalmar Ekdal forsømmer omsorgsplikta si overfor dottera Hedvig, til fordel for den indre overtydinga hans om at han må jobbe med si geniale oppfinning. Men stykket er meir kjent for å tematisere om det er best å fortelje sanninga eller å la andre leve i løgn. Det kjente sitatet «tar De livsløgnen fra et menneske, tar De lykken fra ham med det samme» viser tydeleg at Ibsen var inspirert av det samme tankegodset som Kielland var i skildringane av Richard Garman ved fyret. For kva slags sjølv er det du skal vere tru mot om du ikkje har noko sterk indre overtyding?


I

Intet er så rommelig som havet, intet så tålmodig. På sin brede rygg bærer det lik en godslig elefant de små puslingene som bebor jorden, og i sitt store, kjølige dyp har det plass til all verdens jammer. Det er ikke sant at havet er troløst, for det har aldri lovet noe. Uten krav, uten forpliktelser, fritt, rent og uforfalsket banker det store hjerte – det siste sunne i den syke verden.

Og mens puslingene stirrer utover, synger havet sine gamle sanger. Mange forstår det slett ikke, men aldri forstår to det på samme måte. For havet har et spesielt ord til hver især som stiller seg ansikt til ansikt med det.

Det smiler med blanke, grønne småbølger til de barbente ungene som fanger krabber, det bryter i blå dønninger mot skipet og sender den friske, salte skumsprøyten langt innover dekket; tunge, grå sjøer kommer veltende mot stranden, og mens trette øyne følger de lange, hvitgrå brenningene, skyller skumstripene i blanke buer bortover den glatte sanden. Og i den dumpe lyden når bølgen faller sammen for siste gang, er det noe av en hemmelig forståelse. Hver tenker på sitt og nikker utover – som om havet var en venn som vet alt sammen og gjemmer det trofast.

Men det som havet er for dem som bor langs stranden, får ingen vite, for de sier ingenting. De lever hele livet med ansiktet vendt mot sjøen. Havet er deres selskap, deres rådgiver, deres venn og deres fiende, deres arbeidsplass og deres kirkegård. Derfor blir forholdet uten mange ord, og blikket som stirrer utover, veksler etter hvilken mine havet setter opp – snart fortrolig, snart halvt redd og trassig.

Men ta så en av disse strandboerne, flytt ham langt inn i landet mellom fjellene i den vakreste dalen du kan finne, gi ham den beste maten og de bløteste sengene. Han vil ikke røre maten din, ikke sove i sengene, men uten å se seg om vil han klatre fra fjell til fjell inntil han langt, langt ute skimter noe blått han kjenner. Da banker hjertet hans. Han stirrer mot den lille, blå stripen som glitrer der ute, inntil det begynner å glitre blått alt sammen, men han sier ingenting.

 

Det hendte ofte at folk inne i byen sa til Richard Garman: «At De – hr. legasjonssekretær [1] kan holde ut det ensomme livet der ute i fyrtårnet Deres!»

Men den gamle herren svarte alltid: «Ja, ser De, man føler seg i grunnen aldri ensom ved havet når man først er blitt kjent med det – og dessuten så har jeg jo min lille Madeleine.»

Og det var hans hjertens mening. De ti årene han hadde tilbrakt her ute på den ensomme kysten, hørte til de beste i livet hans, og det livet hadde vært beveget og turbulent nok. Men enten han nå var trett av verden, eller om det var den lille datteren hans, eller det var havet som fengslet ham, eller om det var litt av alt dette – sikkert er det at han hadde slått seg til ro og så aldri ut til å tenke på å forlate fyrhuset på Bratvold.

Det hadde nå ingen trodd, og den gang ryktet ble spredd om at hr. legasjonssekretær Richard Garman, sønn av byens største handelshus, søkte en alminnelig fyrvokterpost, fikk de fleste seg en god latter over dette nye påfunnet av «den gale kandidaten».

«Den gale kandidaten» var byens kjælenavn på Richard Garman, og det var ikke fritt for at han fortjente det.

For selv om han ikke hadde vært så mye hjemme siden han ble voksen, kjente man likevel hans flotte og lystige liv tilstrekkelig til å korse seg over ham i hemmelig beundring. I tillegg kom det at de besøkene han gjorde hjemme, ofte sto i forbindelse med en eller annen stor, høytidelig begivenhet. Som da han som ung kandidat var til stede ved morens begravelse, og enda mer da han over hals og hode kom hjem fra Paris til gamle-konsulens dødsleie – i en drakt og med et vesen som tok pusten fra de fleste damene og brakte herrene til fortvilelse.

Siden så man ikke stort til ham. Men ryktet beholdt taket i ham: snart hadde en handelsreisende sett ham i Zincks hotell i Hamburg, snart levde han i et palass, snart mente man å vite at han drev rundt i dokkene og skrev matrosenes brev [2] for et glass øl.

Men en vakker dag stanset Garman & Worses store gallavogn ved dampskipsbryggen. I baksetet satt firmaets innehaver, konsul C.F. Garman, og den unge frøken Rachel. Lille Gabriel – den yngste sønnen – satt ved siden av kusken.

En voldsom nysgjerrighet seigpinte gruppene på bryggen. Den store vognen var sjelden å se i byen, og nå sto den tydeligvis helt her nede og ventet på båten fra Hamburg. Endelig våget husets megler seg bort til vinduet på vognen, og etter noen innledende ord spurte han om hvem som var ventet.

«Jeg venter min bror, legasjonssekretæren, og hans frøken datter», svarte konsul Garman idet han med en eiendommelig bevegelse la den glattrakede haken til rette i det stive halstørkleet.

Denne beskjeden førte til at spenningen økte. Richard Garman var ventet, «den gale kandidaten» – legasjonssekretæren – som noen kalte ham, og en datter skulle han ha med seg. Hvordan kunne da det henge sammen? Kanskje han hadde vært ordentlig gift? Det var ikke likt ham!

Dampskipet kom. Konsul Garman gikk om bord og vendte kort etter tilbake med broren sin og en liten sorthåret pike – det var vel datteren. Richard Garman kjente man straks igjen, selv om han hadde lagt på seg litt. Men den ranke, elegante holdningen og den sirlige, sorte barten var som før; håret var også tett og krøllete som i gamle dager, men litt gråsprengt ved ørene. Han hilste vennlig da han gikk oppover til vognen, og det var mer enn én dame som følte det da hans blanke, brune øyne et øyeblikk gled smilende over dem.

Vognen rullet av sted gjennom byen og utover den lange alléen som førte til familiens store eiendom, Sandsgård.

Byen snakket seg nesten fordervet, men uten noe sikkert resultat; det garmanske hus holdt tett på hemmelighetene sine.

Så mye var klart at Richard Garman hadde sløst bort hele den store arven sin – ellers var han vel ikke kommet hjem for å spise nådens brød hos broren. Men på den annen side var forholdet mellom brødrene iallfall tilsynelatende godt. Konsulen holdt en stor middag og drakk en skål for «sin bror, legasjonssekretæren», og tilføyde et håp om at han måtte finne seg vel til rette her hjemme.

Ikke noe kan være så irriterende som halvt fullendte skandaler, og da Richard Garman en stund etter i all stillhet mottok fyrvokterposten på Bratvold og levde der år etter år uten å gi videre håp om nevneverdige bedrifter, følte hver især i den lille byen seg personlig fornærmet, og man undret seg over at brødrene Garman slett ikke så ut til å vite hva de skyldte verden.

Forresten visste ikke engang selve legasjonssekretæren riktig klar beskjed om hvordan det egentlig var blitt slik. Det var så underlig med Christian Fredrik; så snart Richard møtte broren sin eller bare fikk brev fra ham, ble han selv liksom omskapt. Noe som ellers aldri kunne falt ham inn å gjøre, syntes han plutselig virket enkelt, og han utførte handlinger som han senere selv ble ytterst forbauset over.

Da han skrev hjem siste gang – nedtrykt og fortvilet – for å be broren ta imot lille Madeleine, tenkte han ikke på annet enn å avslutte et bortkastet liv jo før jo heller, så snart datteren var brakt i sikkerhet. Men så var det han fikk det forunderlige brevet med vekselen [3] i. Dessuten var det mange vanskelige handelsord der. Det sto om «å likvidere», om «uoppgjorte konti som nødvendiggjorde hans nærværelse», og innimellom alt dette var det enkelte uttrykk som ikke passet, men som syntes å ha forvillet seg inn i handelsstilen. Det sto for eksempel et sted «min gamle lekebror» – senere «mitt oppriktige ønske om broderlig samliv» – ja, til slutt leste han til og med midt inne i en lang og innviklet setning: «Kjære Richard – tap ikke motet!»

Dette fikk Richard Garman til å tenke seg om. Han tok seg sammen og reiste hjem.

Da han så broren komme om bord på dampskipet, fikk han tårer i øynene; han ville åpne armene for å omfavne ham. Men konsulen strakte frem hånden og sa rolig: «Velkommen, Richard! Har du tøyet ditt klart?»

Siden var det heller ikke blitt til at de snakket om dette; én enkelt gang våget Richard en hentydning til det gamle brevet. Men konsulen syntes å tro at han ønsket å få avklart de regnskapsforholdene som var nevnt der. Ikke noe kunne være fjernere fra legasjonssekretærens tanker, og han følte seg nesten krenket.

Han er en utmerket mann – Christian Fredrik – tenkte han, men han er nesten altfor mye handelsmann!

En dag hadde konsul Garman sagt til broren: «Du Richard! Skal vi kjøre ut til Bratvold og se på det nye fyrhuset?»

Richard ville gjerne være med. Fra sine unge dager elsket han den eiendommelige kyststrekningen med de dunkle lyngslettene, sanden og det store, åpne havet. Fyrhuset falt også i smak, og da brødrene satte seg i vognen igjen for å reise tilbake til byen, sa han: «Vet du hva, Christian Fredrik? Jeg kunne ikke tenke meg en stilling som passet bedre for et slikt vrak som meg enn å være fyrvokter her ute.»

«Det er ingenting i veien for at du kan bli det», svarte broren.

«Pøh – hvordan skulle det gå til!» svarte Richard og slo asken av sigaren sin.

«Hør, Richard!» utbrøt konsulen skarpt. «Er det noe jeg må bebreide deg for, så er det din mangel på selvtillit. Tror du ikke at du med dine evner og kunnskaper kunne få en mye bedre stilling hvis du bare ville søke?»

«Nei, men Christian Fredrik!» ropte legasjonssekretæren overrasket og stirret på broren.

«Som jeg sier», fortsatte konsulen, «vil du ha posten, må de naturligvis gi deg den, og skulle det være noen problemer, så tenker jeg nok at et ord fra oss til amtmannen [4] skal ordne det hele.»

Dermed var den tingen avgjort. Richard Garman ble utnevnt til fyrvokter på Bratvold, enten det nå var på grunn av sine evner og kunnskaper eller på grunn av ordet til amtmannen.

Den store ensformigheten i den nye tilværelsen gjorde den gamle kavaleren godt. De få pliktene som hvilte på ham, oppfylte han uhyre alvorlig og nøyaktig. Sine ledige timer tilbrakte han mest med å røke sigaretter og se utover havet i den store kikkerten på stativ, som han hadde fått i gave fra Christian Fredrik. Han var i virkeligheten trett, og det undret ham at han så lenge hadde elsket det uregelmessige livet han hadde hatt i utlandet.

Men det var én ting som legasjonssekretæren forundret seg enda mer over, og det var hvor godt han klarte seg med inntektene sine. Det virket som et halsbrekkende kunststykke å leve for 2000 kroner i året, men likevel klarte han det. Det vil da si at han hadde jo en liten ekstrainntekt, men Christian Fredrik sa alltid at det var så godt som ingenting. Hvor mye det var, og hva disse småinntektene egentlig besto av, fikk han aldri greie på. Riktignok kom det hvert år en kontoutskrift fra Garman & Worse, utarbeidet av konsulen selv, og han fikk også ofte handelsbrev fra broren. Men verken det ene eller det andre gjorde saken klarere for fyrvokteren. Han underskrev alle papirer der han syntes det var et «åpent rom». Av og til fikk han noen veksler «å utfylle»; det gjorde han også etter beste skjønn, men like uklart var og ble det hele for ham.

En ting var sikkert – at han klarte seg – klarte seg utmerket. Han hadde to assistenter ved fyret, hadde sin ridehest Don Juan og en arbeidshest, fullt opp av vin og alltid noen penger liggende, men som han ikke hadde bruk for.

Derfor anbefalte han alle som klaget over de vanskelige tidene, å flytte ut på landet. Det var rent utrolig hvor billig man kunne leve der.

 

I de ti årene de hadde bodd her ute, var Madeleine vokst fra åtte til atten år. Også hun trivdes over all forventning godt, og da hun var blitt fullstendig hjemme i språket – moren hadde nok vært fransk – ble hun snart kjent og avholdt i en vid krets rundt fyret. Hun levde mest ute av huset, omkring på nabogårdene og helst nede ved sjøen i den lille båthavnen.

En hel rekke av guvernanter hadde forsøkt seg på henne, men hun var vanskelig å oppdra. Dessuten kunne faren ikke tåle guvernanter som var stygge, og da de så endelig fikk en som var vakker, ble det enda galere – på den andre måten.

Fyrvokteren gjorde hyppige besøk på Sandsgård, enten på sin Don Juan eller hentet i Garman & Worses jaktvogn. Madeleine, derimot, hadde beholdt et frastøtende inntrykk av det kalde, gammeldagse huset og de fine, stive menneskene. Hun kunne ikke engang like sin kusine Rachel, som jo var bare et par år eldre. Derfor ble hun helst hjemme, og faren var heller aldri borte mer enn et par dager om gangen.

Desto mer behag fant hun i fiskerne og losene nede ved stranden og oppe på gårdene. Munter og uredd ble hun snart tatt med på sjøen i godt vær, lærte å fiske, passe et seil og bedømme et fartøy i horisonten etter masten.

Madeleine hadde en spesielt god venn som het Per. Han var tre-fire år eldre og bodde på gården nærmest fyret.

Per var lang og sterk med stivt, gulhvitt hår og store never som var harde som horn inni av å ro. Øynene hans var små og skarpe, som de pleier å være hos disse folkene som fra barndommen av venner seg til å stirre utover sjøen i regnvær og skodde.

Faren til Per var enkemann og hadde ikke flere barn. Men så fant han på å gifte seg igjen, og nå fikk han det ene barnet etter det andre. Folk gikk og ertet Per om at han skulle kreve at gården ble delt, men Per ville «vente og se».

Men jo lenger han ventet, desto flere halvsøsken fikk han se. Folk lo så smått av ham, og en dag kom en til å kalle ham Vente-Per – en vittighet som gjorde stor lykke og deretter forble økenavnet hans.

Per var ellers ikke til å le av. Han hørte til de raskeste på sjøen, og var det mest fredsommelige menneske på jorden. Han brydde seg ikke stort om å utmerke seg, men han hadde en iherdig arbeidslyst og var ikke redd for noen ting. Derfor mente folk at Vente-Per var en gutt som nok ville slå seg opp.

Vennskapet mellom fyrvokterens datter og Vente-Per var svært varmt fra begge sider. Til å begynne med prøvde en og annen av de unge guttene å ta henne fra ham. Men så hendte det en dag hun var ute med Per, at det blåste opp en frisk vind fra nordvest. Pers båt og utstyr var alltid førsteklasses, så det var ingen fare på ferde. Allikevel kom fyrvokteren, som hadde sett båten i den store kikkerten, i en fart ned til stranden og gikk helt ut på den lille moloen.

«Der er far!» sa Madeleine. «Kanskje han er redd for oss?»

«Å – han har vel bedre forstand», mente Per sindig.

Legasjonssekretæren hadde imidlertid ikke bedre forstand enn at han var litt urolig der han sto. Men da Per med sikker hånd styrte rett inn i seilløpet og svingte rundt spissen av moloen slik at båten gled rolig inn i smult vann bak den, da ble den gamle herren imponert. «Han forstår såvisst sine ting» mumlet han mens han hjalp datteren opp, og i stedet for den skjenneprekenen han hadde forberedt, sa han bare: «Du er flink gutt, Per, men du får ikke lov til å seile alene med henne.»

Det var ingen i nærheten som kunne høre hva den gamle herren sa, men da de begge hilste – Madeleine rakte til og med hånden ned til ham – kunne alle som så det fra naustene og oppe fra gårdene, forstå at Per fremdeles sto seg godt med fyrvokteren. Og fra den dagen ga det seg selv at han hadde enerett til å ta med seg den unge frøkenen.

Per tenkte frem og tilbake på hvem han vel skulle ta med på båten. Han forsto godt at hele fornøyelsen ville være over om en av kameratene hans ble med. Til slutt valgte han en stakkars, halvtullete gutt på en av nabogårdene, som til og med var tunghørt. Folk kunne ikke begripe hva Per ville med Tomle-Hans i båten, men Per var nå alltid litt egen. Per var tilfreds med valget sitt, Madeleine også. Og da hun noen dager etter stakk hodet inn av døren og ropte til faren: «Jeg seiler en tur med Per!» – kunne hun med god samvittighet tilføye: «Ja, naturligvis har han en med seg, når du så absolutt vil det!»

Hun lo høyt for seg selv da han og hun løp nedover skrenten. Men fyrvokteren gikk til den store kikkerten.

Ganske riktig: Akterut satt Per, der gikk Madeleine ned i båten – i en fart, og på seiltoften satt en mannsperson med vadmelstrøye og gul sydvest.

«Bien!» sa den gamle herren beroliget. «Det er godt at de har en med seg – på alle måter.»

